Diari Oficial de la Generalitat Valenciana


Sumari del DOGV 8027, del 26-04-2017 (2017/3416)

RESOLUCIÓ de 12 d'abril de 2017, de la Conselleria d'Educació, Investigació, Cultura i Esport, per la qual es convoquen subvencions per a la internacionalització d'empreses i entitats culturals.
--------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8027

Data del DOGV
:   26-04-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/3416


Data del document
:   12-04-2017

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

RESOLUCIÓ de 12 d'abril de 2017, de la Conselleria d'Educació, Investigació, Cultura i Esport, per la qual es convoquen subvencions per a la internacionalització d'empreses i entitats culturals. [2017/3416]  
La Llei 14/2016, de 30 de desembre, de pressupostos de la Generalitat per a 2017, estableix una línia específica i genèrica de subvencions per a la internacionalització d'empreses i entitats culturals.  
L'Ordre 54/2016, de 19 de setembre, de la Conselleria d'Educació, Investigació, Cultura i Esport, aprova les bases reguladores per a la concessió de subvencions per a la internacionalització d'empreses i entitats culturals (DOGV 7878, 21.09.2016).  
L'objecte de les subvencions és contribuir a les activitats d'internacionalització de les empreses de l'àmbit cultural i artístic, així com a les organitzades per entitats sense ànim de lucre, que signifiquen una projecció exterior de la creació cultural valenciana. Així mateix es dóna cabuda en aquestes subvencions a les que es convoquen des de fa molts anys des de la conselleria amb competències en matèria de cultura per a les galeries d'art valencianes, per la seua participació en fires d'art nacionals i internacionals, subvencions que eren i són una modalitat de projecció exterior de la cultura i l'art desenvolupat des del nostre territori.  
  
Amb aquest fi i mitjançant la present resolució es convoquen, per a l'exercici 2017, les subvencions en matèria d'internacionalització d'empreses i entitats culturals que contribuïsquen a la presència en l'exterior de la creació cultural valenciana, d'acord amb la dita Ordre 54/2016, de 19 de setembre, de la Conselleria d'Educació, Investigació, Cultura i Esport.  
Per tot això, fent ús de les atribucions que em confereix l'article 28 de la Llei 5/1983, de 30 de desembre, del Consell i 160.4 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, resolc:  
  
Primer. Objecte i finalitat  
1. Es convoca un concurs públic per a la concessió de subvencions per a la internacionalització d'empreses i entitats culturals que contribuïsquen a la presència en l'exterior de la creació cultural valenciana, així com per a galeries d'art per la seua participació en fires d'art, i s'aprova l'annex I, sol·licitud; l'annex II, justificació, i l'annex III, model de domiciliació bancària.  
2. Als efectes d'aquesta convocatòria, es considerarà creació cultural valenciana aquella activitat cultural o artística, que siga organitzada o costejada per entitats que tinguen domicili a la Comunitat Valenciana. També serà considerada creació cultural valenciana aquella d'autoria valenciana, és a dir, aquella l'autor o autora de la qual residisca a la Comunitat Valenciana i, en el cas d'autors o autores difunts, que hagen nascut o residit en aquest territori la major part de la seua vida.  
3. Als efectes d'aquestes subvencions, es considera empresa cultural les persones físiques o jurídiques que tinguen com a activitat principal l'exercici d'activitats econòmiques culturals o artístiques.  
4. L'objecte de les subvencions és contribuir a les activitats d'internacionalització de totes les empreses de l'àmbit cultural i artístic i les activitats de les entitats sense ànim de lucre que signifiquen una projecció exterior de la creació cultural valenciana.  
  
Segon. Beneficiaris  
1. Dins dels límits pressupostaris i d'acord amb les modalitats i els criteris que estableixen les bases, podran sol·licitar aquestes subvencions:  
a) Associacions sense ànim de lucre i fundacions privades, en els estatuts de les quals figure com a finalitat la promoció de l'art i la cultura.  
b) Les xicotetes i mitjanes empreses (pimes), amb personalitat jurídica pròpia i domicili social a la Comunitat Valenciana.  
Als efectes de les subvencions d'aquesta convocatòria, es consideraran pimes aquelles empreses que reunisquen els requisits següents:  
- Que tinguen menys de 250 persones en plantilla.  
- Que el seu volum de negoci anual, no excedisca els 50 milions d'euros o que el seu balanç general no excedisca els 41 milions d'euros.  
c) Treballadors autònoms del sector cultural i artístic.  
d) Les galeries d'art que realitzen les seues activitats en l'àmbit competencial de la Comunitat Valenciana. Als efectes d'aquestes subvencions, es consideraran galeries d'art les persones físiques o jurídiques que tinguen com a activitat principal l'exposició oberta al públic d'obres d'art amb finalitat comercial.  
2. Els beneficiaris han de complir els requisits i les obligacions establits pels articles 2 i 3 de les bases reguladores d'aquesta convocatòria.  
  
  
Tercer. Modalitats de subvenció  
S'estableixen les següents modalitats de subvenció:  
A) Subvencions a empreses i autònoms de l'àmbit cultural i artístic i entitats privades sense ànim de lucre, que a través de les seues activitats i projectes d'internacionalització repercutisquen en una projecció exterior de la creació cultural valenciana.  
B) Subvencions a galeries d'art per la seua participació en fires d'art nacionals i internacionals.  
La presentació de sol·licitud per a una modalitat exclou la possibilitat de presentació per a l'altra. Si així es fa, serà causa d'inadmissió d'ambdós.  
  
Quart. Quantia de les subvencions  
a) L'import màxim global de les subvencions a concedir en aquesta convocatòria serà de 215.000 ?, dels quals 50.000 - correspondran a la modalitat A i 165.000 - a la modalitat B, i es finançaran amb càrrec als crèdits del capítol IV, Transferències corrents, línia S7884000, del programa 454.10, Promoció cultural, patrimoni artístic i museus, d'acord amb la Llei 14/2016, de 30 de desembre, de pressupostos de la Generalitat per a 2017. Així mateix, els dits imports podran ser minorats quan, en el marc de les polítiques d'estabilitat pressupostària i sostenibilitat financera, s'adopten mesures de no-disponibilitat que afecten els crèdits de la línia de subvenció que els finança.  
  
b) L'import de les subvencions en cap cas podrà ser de tal quantia que, aïlladament o en concurrència amb altres subvencions, ajudes, ingressos o recursos, supere el cost de l'activitat subvencionada, ni el límit establit en les bases d'aquesta convocatòria perquè aquestes tinguen la consideració de ajudes de minimis.  
c) En cas que l'import assignat a la modalitat A no s'adjudique en la seua totalitat, la quantitat sobrant passarà a incrementar la dotació de la modalitat B.  
  
Cinqué. Règim d'aquestes subvencions  
La concessió d'aquestes subvencions s'efectuarà mitjançant un règim de concurrència competitiva. A aquesta convocatòria li serà aplicable la Llei 1/2015, de la Generalitat, d'hisenda pública, del sector públic instrumental i de subvencions, i la Llei 38/2003, de 17 de novembre, general de subvencions; el Reglament general de subvencions, aprovat pel Reial decret 887/2006, així com les bases reguladores d'aquesta convocatòria.  
Les subvencions de la present convocatòria no cal que siguen notificades a la Comissió Europea, atés que estan acollides al règim de minimis, d'acord amb l'article 15.2, de les bases reguladores d'aquesta convocatòria.  
  
Sisé. Activitats i despeses subvencionables  
Seran subvencionables, l'organització d'activitats culturals i artístiques que contribuïsquen a la presència en l'exterior de la creació cultural valenciana, determinades per a cada modalitat, que hagen sigut realitzades entre el dia 1 de gener de 2016 i el 30 d'octubre de 2017, ambdós inclosos.  
Tindran la consideració de despeses subvencionables aquelles despeses corrents generades directament per la realització de les activitats per a les quals es concedeix la subvenció que corresponguen als conceptes esmentats en l'article seté en el cas de la modalitat A i l'article huité, en el cas de la modalitat B, i que s'hagen especificat i quantificat en la memòria econòmica del projecte, excloent-ne les ocasionades pel mateix manteniment de l'entitat, inversions o adquisicions patrimonials.  
  
No tindran la consideració de despeses subvencionables els pagaments realitzats als membres de l'entitat sol·licitant.  
  
Seté. Activitats subvencionables per a la modalitat A  
Se subvencionaran les despeses relatives als següents tipus d'activitats:  
a) Producció de material promocional de qualsevol format, que haurà d'estar, com a mínim, en una llengua diferent del valencià i el castellà.  
b) Contractació de publicitat en l'estranger.  
c) Viatges de prospecció de mercats. En el projecte es detallarà l'objectiu del viatge de prospecció, l'agenda de visites i les dades dels contactes corresponents. Les despeses de desplaçament i allotjament estaran limitades a les de dues persones i 130 - per persona i dia per a l'allotjament. Queden expressament excloses les despeses de taxi, els peatges i les despeses d'aparcament.  
d) Participació en fires culturals internacionals. Es podran presentar despeses que es puguen incloure en els mateixos conceptes que els indicats per a la modalitat B.  
e) En el cas d'entitats sense ànim de lucre, els desplaçament per les actuacions efectuades fora del territori espanyol. Haurà de justificar-se l'actuació mitjançant un contracte amb tercers.  
f) Altres accions promocionals degudament justificades.  
  
Huité. Activitats subvencionables per a la modalitat B  
1. Amb caràcter general, tindran la consideració de despeses subvencionables, totes aquelles despeses corrents generades directament per la realització d'activitats per a les quals es concedeix la subvenció que s'hagen especificat i quantificat en el pressupost de la sol·licitud, excloent-ne les ocasionades pel manteniment de l'entitat, inversions o adquisicions patrimonials.  
2. Amb caràcter particular:  
a) Les despeses que es deriven de la contractació del sòl en aquelles fires en què aquest concepte tinga caràcter obligatori.  
b) Les despeses derivades de les acreditacions i drets d'inscripció, si és el cas.  
c) Les despeses corresponents al disseny, muntatge i desmuntatge de l'estand i elaboració de material publicitari i material promocional en relació amb la presència de la galeria en la fira de què es tracte.  
d) Serveis per a la gestió de l'estand: assegurances, consum d'energia elèctrica, inserció de dades o publicitat en el catàleg, neteja de l'estand i hostes i hostesses.  
e) Despeses de desplaçament i estada en el lloc de realització de la fira corresponent per a dues persones durant les dates de celebració (queden expressament excloses les despeses de taxi, els peatges i les despeses d'aparcament). Els imports màxims seran de 130 euros per persona i nit en fires internacionals i 100 euros en fires nacionals.  
  
f) El transport de la càrrega, incloent-hi el que siga realitzat directament per l'artista des del seu estudi o qualsevol altre lloc.  
  
Nové. Activitats no subvencionables  
Queden excloses d'aquesta convocatòria, a més de les no incloses segons l'objecte i finalitat de la convocatòria, establides en l'article 1r, les següents:  
a) Activitats i projectes cofinançats per la Generalitat o algun dels seus ens públics.  
b) Les activitats promogudes o organitzades per centres docents, associacions de pares i mares d'alumnes, així com associacions d'alumnes.  
c) Les activitats promogudes o organitzades per associacions i entitats sense ànim de lucre entre els fins fundacionals de les quals no figure la realització d'activitats de producció, promoció o difusió de la cultura, l'art o dels béns patrimonials o culturals.  
d) Activitats promogudes o organitzades per entitats juvenils, taurines i esportives.  
e) Activitats lúdiques, gastronòmiques, recreatives o semblants.  
f) Activitats consistents en el manteniment de l'entitat promotora.  
  
g) Les promogudes o organitzades per beneficiaris de subvencions nominatives de la Generalitat Valenciana.  
h) Aquelles activitats el contingut de les quals estiga clarament previst en altres convocatòries de la Generalitat Valenciana.  
  
Deu. Finançament de les activitats i destinació de les subvencions  
Les activitats objecte de la present convocatòria es finançaran amb els crèdits consignats a aquest efecte en els pressupostos de la Generalitat, amb altres subvencions, ajudes, ingressos o recursos i amb els pressupostos que disposen els mateixos beneficiaris. La seua suma no podrà ser superior al cost de l'activitat ni superior al límit establit en les bases d'aquesta convocatòria perquè aquestes tinguen la consideració d'ajudes de minimis.  
  
Onze. Sol·licituds  
El termini de presentació serà d'un mes a comptar de l'endemà de la publicació d'aquesta resolució en el Diari Oficial de la Generalitat Valenciana.  
Si la sol·licitud no compleix els requisits exigits en aquesta ordre, es requerirà l'interessat perquè en el termini de 10 dies esmene la falta o acompanye els documents preceptius, i se li indicarà que si no ho fa així es considerarà que desisteix de la seua petició, prèvia resolució que haurà de ser dictada en els termes que preveu l'article 68 de la Llei 39/2015, d'1 d'octubre, del procediment administratiu comú de les administracions públiques.  
Cada entitat només podrà presentar una única sol·licitud, que podrà incloure una o més activitats per a la mateixa modalitat. En cas de presentar-se diverses sol·licituds, seran considerades com una única sol·licitud.  
a) Presentació presencial:  
Les sol·licituds es formularan segons el model de l'imprés normalitzat que s'adjunta com a annex I, Sol·licitud de subvencions per a la internacionalització d'empreses i entitats culturals, es dirigiran a la Direcció General de Cultura i Patrimoni, Servei de Coordinació d'Entitats Culturals, i hauran de ser subscrites pels que tinguen la representació de l'entitat en cada cas, d'acord amb la normativa d'aplicació.  
  
L'imprés de sol·licitud estarà disponible en la web de la Conselleria d'Educació, Investigació, Cultura i Esport en internet:  
http://www.ceice.gva.es/web/patrimonio-cultural-y-museos/ayudas (castellà).  
http://www.ceice.gva.es/va/web/patrimonio-cultural-y-museos/ayudas (valencià).  
Podran presentar-se en el Registre General d'aquesta conselleria, en les seues direccions territorials o a través dels mitjans establits en la normativa vigent en matèria de procediment administratiu comú, i s'acompanyaran de la documentació assenyalada en els articles 12, 13 i 14 d'aquesta convocatòria, depenent de la modalitat de subvenció a què es presente.  
En cas d'enviament per correu certificat, la presentació de la documentació en l'oficina de correus corresponent haurà de fer-se d'acord amb el que disposa l'article 31 del Reial decret 1829/1999, de 31 de desembre, pel qual s'aprova el Reglament pel qual es regula la prestació dels serveis postals, en desplegament del que estableix la Llei 24/1998, de 13 de juliol, del servei postal universal i de liberalització dels serveis postals, en un sobre obert, a fi que l'exemplar destinat a la Conselleria d'Educació, Investigació, Cultura i Esport siga datat i segellat abans de ser certificat. En cas que la sol·licitud no estiga datada i segellada per l'oficina de Correus corresponent, es considerarà com a data vàlida de presentació la del registre d'entrada en la Conselleria d'Educació, Investigació, Cultura i Esport.  
  
b) Presentació i tramitació telemàtica:  
Les sol·licituds es podran presentar per mitjans electrònics i sol·licitar que les comunicacions i notificacions es realitzen per la dita via. Aquests tràmits tindran plena validesa, d'acord amb les condicions i requisits previstos en la Llei 11/2007, de 22 de juny, d'accés electrònic dels ciutadans als serveis públics, i el Decret 220/2014, de 12 de desembre, del Consell, pel qual s'aprova el Reglament d'administració electrònica de la Comunitat Valenciana. A fi de complir els requisits de seguretat establits, la designació de l'adreça o bústia de correu electrònic, als efectes de la pràctica de notificacions a l'interessat, haurà de correspondre amb la proporcionada per la Generalitat amb domini cv.gva.es.  
Es requerirà per a sol·licitar aquest tipus de subvencions per via telemàtica un certificat de firma electrònica d'entitat emés per l'Institut Valencià de Finances http://www.accv.es/empresas/. En cas que l'empresa sol·licitant siga una persona física, serà necessari el certificat de firma electrònica de ciutadà emés per l'Institut Valencià de Finances http://www.accv.es/ciudadanos/.  
La tramitació telemàtica es realitzarà, en les URL següents:  
Modalitat a), internacionalització d'empreses de l'àmbit cultural i artístic i entitats privades sense ànim de lucre:  
http://www.gva.es/portal/page/portal/inicio/procedimientos'id\_proc=17671  
Modalitat b), galeries d'art:  
http://www.gva.es/portal/page/portal/inicio/procedimientos'id\_proc=752  
Els documents que s'adjunten a les sol·licituds que es tramiten telemàticament, només s'acceptaran en format pdf i hauran d'estar firmats mitjançant la plataforma de firma en línia de l'Institut Valencià de Finances:  
http://www.accv.es/ciutadans/firma-on-line-pdf/  
  
Dotze. Documentació comuna a ambdós modalitats  
1. Fotocòpia compulsada del NIF de l'entitat sol·licitant de la subvenció.  
2. Document públic que acredite la representació que exerceix el firmant de la sol·licitud, o certificat de l'acord adoptat per l'òrgan de govern que corresponga, en què s'aprove sol·licitar aquesta subvenció i es faculte el sol·licitant a subscriure la petició.  
3. Per a assegurar el compliment de les condicions establides en la base tercera i en l'article segon d'aquesta convocatòria, els sol·licitants hauran d'omplir l'apartat F de l'annex I de la sol·licitud, en el qual es declaren totes les ajudes públiques obtingudes o sol·licitades per als mateixos costos subvencionables; les ajudes de minimis rebudes durant els exercicis fiscals de 2015 i 2016 i durant l'exercici fiscal en curs, 2017, així com altres ingressos obtinguts per a la mateixa activitat.  
  
4. En el cas de nou perceptor o canvi de número de compte bancari, dades bancàries on es vol rebre l'import de la subvenció, segons el model de domiciliació bancària que s'adjunta com a annex III a la present ordre. En cas contrari, haurà d'omplir l'apartat G de l'annex I.  
  
5. Declaració responsable del punt 1 de l'apartat I, de l'annex I, de no estar incurs en les prohibicions previstes en l'article 13 de la Llei 38/2003, de 17 de novembre, general de subvencions, que determina la prohibició per a obtindre la condició de beneficiari de subvencions, ressaltant especialment la de no ser deutor per reintegrament de subvencions.  
6. Declaració responsable del punt 1 de l'apartat I, de l'annex I, que totes les dades que figuren en aquesta sol·licitud són certes, i compromís a destinar l'import de la subvenció que sol·licita a la finalitat indicada.  
7. Declaració responsable del punt 1 de l'apartat I, de l'annex I, que l'entitat sol·licitant realitza les seues activitats en l'àmbit competencial de la Generalitat Valenciana.  
8. Memòria del projecte d'activitat o del projecte de participació en fira d'art.  
9. Pressupost del projecte, segons apartat H, de l'annex I.  
10. D'acord amb el que disposa l'article 4 del Decret 165/2010, de 8 d'octubre, del Consell, pel qual s'estableixen mesures de simplificació i de reducció de càrregues administratives en els procediments gestionats per l'Administració de la Generalitat i el seu sector públic, en el model de sol·licitud s'inclou la possibilitat que el sol·licitant autoritze expressament la Direcció General de Cultura i Patrimoni l'acreditació del compliment de les obligacions tributàries i amb la Seguretat Social, així com la comprovació directa de les dades d'identitat (DNI).  
  
No obstant això, el sol·licitant podrà denegar expressament el consentiment, i en aquest cas haurà d'aportar les certificacions següents:  
a) Certificat positiu de l'Agència Estatal d'Administració Tributària que acredite que el sol·licitant es troba al corrent de les seues obligacions.  
b) Certificat de la Tresoreria General de la Seguretat Social que acredite que el sol·licitant es troba al corrent en el compliment de les seues obligacions amb la Seguretat Social.  
c) Certificat de la direcció territorial de la Conselleria d'Hisenda i Model Econòmic que corresponga, acreditatiu que el sol·licitant no té deutes de naturalesa tributària amb la Generalitat.  
d) Si és persona física, haurà d'aportar una còpia del document nacional d'identitat, i si és persona jurídica, una còpia del document nacional d'identitat del representant legal.  
  
Tretze. Documentació relativa a la modalitat A  
1. En el cas de les entitats privades sense ànim de lucre, presentaran una fotocòpia compulsada dels estatuts inscrits en el registre públic corresponent, adaptada, en el cas de les associacions, a la Llei orgànica 1/2002, de 22 de març, reguladora del dret d'associació.  
2. Les federacions i tota forma d'agrupació d'entitats associatives o fundacionals presentaran un certificat actualitzat de la seua secretaria que certifique els membres que en formen part.  
3. En el cas d'empreses o autònoms, alta en l'Impost d'Activitats Econòmiques en l'epígraf corresponent a l'activitat per a la qual se sol·licita la subvenció, així com l'últim rebut. En el cas de trobar-se exempt, declaració responsable en que es manifeste la dita circumstància.  
  
  
Catorze. Sol·licituds i documentació relativa a la modalitat B  
Cada galeria d'art podrà presentar una única sol·licitud de subvenció per a un màxim de sis fires, amb independència que siguen nacionals o internacionals. En cas de presentar-se més d'una sol·licitud, només serà admesa la primera, segons ordre d'entrada en el registre general.  
  
Documentació específica:  
1. Documentació acreditativa de la participació de la galeria d'art en el certamen de què es tracte o sol·licitud de participació o compromís d'assistència.  
2. Alta en l'Impost d'Activitats Econòmiques en l'epígraf corresponent a l'activitat per a la qual se sol·licita la subvenció, així com l'últim rebut. En el cas de trobar-se'n exempt, declaració responsable en què es manifeste la dita circumstància.  
3. Dades del projecte de participació en la fira (segons el punt 2, de l'apartat H, de l'annex I), en el qual s'inclourà:  
a) El títol de la fira.  
b) El lloc de celebració.  
c) Les dates de celebració.  
4. Pressupost desglossat en les següents partides d'acord amb els conceptes subvencionables (punt 2, de l'apartat H, de l'annex I):  
a) Lloguer de l'estand.  
b) Acreditacions i drets d'inscripció, si és el cas.  
c) Disseny, muntatge i desmuntatge de l'estand.   
d) Material publicitari i promocional.  
e) Serveis de gestió de l'estand.  
f) Transport de la càrrega.  
g) Despeses de desplaçament i allotjament per a dues persones, exclusivament durant les dates de celebració de la fira corresponent. Amb les limitacions de l'apartat e), de l'article setze.  
5. Declaració responsable (punt 2, de l'apartat I, de l'annex I) amb vista a l'avaluació de les fires i de la participació de la galeria en aquestes, amb el contingut següent:  
a) Nombre d'artistes, amb expressió del seu veïnatge administratiu i nombre d'obres, presentats per la galeria a la fira.  
b) Nombre de creadores presentades per la galeria a les fires.  
c) Acreditació de la repercussió internacional de les fires, mitjançant la comunicació del nombre de visitants i expositors espanyols i estrangers, en l'última edició celebrada.  
d) Relació de les fires a què va acudir la galeria en 2014 i 2015.  
  
Quinze. Criteris de valoració i determinació de l'import de la subvenció en la modalitat A  
1. Les activitats es valoraran d'acord amb els criteris següents:  
  
A) Grau de contribució de l'activitat o projecte a la promoció exterior de la creació cultural valenciana, màxim 4 punts.  
B) Interés cultural i artístic de l'activitat o projecte, màxim 8 punts:  
  
a) Del producte, màxim 4 punts.  
b) De l'acció, màxim 4 punts.  
C) Repercussió econòmica i la capacitat exportadora:  
a) La repercussió econòmica que puga tindre l'activitat o projecte sobre la Comunitat Valenciana, màxim 2 punts.  
b) El volum de contractació internacional o la capacitat de projecció en el mercat exterior, màxim 2 punts.  
2. El pressupost de l'activitat haurà de ser, com a mínim, de 2.000,00 ?. L'import màxim per beneficiari serà de 16.000,00 ?.  
3. Una vegada valorades totes les sol·licituds, segons els criteris anteriors, a la que obtinga una major puntuació li correspondrà el 60 % de les despeses que haja acreditat. El percentatge resultant per a les altres serà proporcional a aquesta primera adjudicació, amb el límit de la quantitat assignada a la modalitat i l'import màxim per beneficiari.  
  
Setze. Criteris de valoració i determinació de l'import de la subvenció en la modalitat B  
1. La subvenció serà com a màxim del 60 % de les despeses que es puguen originar, per a cada fira, pels conceptes reflectits en l'article anterior. El total adjudicat a cada galeria no podrà superar la quantitat de 24.000 ?, sense perjuí del que estableixen els següents apartats del present article.  
2. La comissió de valoració podrà incrementar les quanties de les subvencions establides segons el paràgraf anterior si no s'ha distribuït en la seua totalitat l'import assignat a la modalitat. El dit increment serà proporcional a la puntuació obtinguda, d'acord amb els criteris especificats a continuació, fins a distribuir la totalitat de l'esmentat import, i sense que en cap cas la quantia de cada subvenció puga superar el cost de l'activitat objecte d'aquesta, ni superar el límit establit en el punt segon de l'article quinze de les bases perquè aquestes tinguen la consideració d'ajudes de minimis:  
  
a) Contribució a la divulgació de les expressions artístiques realitzades a la Comunitat Valenciana: nombre d'artistes valencians presentats per la galeria en la fira (tres punts per artista).  
b) Projecció nacional i internacional: repercussió de la fira, manifestada en el nombre de visitants i expositors en l'última edició celebrada (1 punt per repercussió nacional i 2 per internacional).  
c) Trajectòria: nombre de fires a què va assistir la galeria en 2014 i 2015 (un punt per fira).  
d) Foment de la igualtat de gènere: nombre de creadores presentades per la galeria en la fira (un punt per creadora).  
3. La comissió de valoració podrà disminuir les quanties de les subvencions establides segons el primer paràgraf del present article si la suma de les ajudes excedeix l'import global màxim establit per a la modalitat, i en aquest cas es minorarà de manera inversament proporcional a la puntuació obtinguda per cada beneficiari, d'acord amb els criteris establits en el punt anterior, fins a la seua adequació a la disponibilitat de crèdit.  
  
Dèsset. Justificació  
1. Els justificants que es presenten correspondran en tot cas als conceptes pels quals es pot rebre subvenció, dels articles quinze i setze. No obstant això, i sempre que s'ajusten als dits conceptes, podrà acceptar-se que es varien les distintes partides pressupostades inicialment junt amb la sol·licitud, tenint en compte que això no suposarà alteració de la subvenció concedida en el seu moment.  
  
2. Per a poder efectuar el pagament, els beneficiaris hauran de presentar, amb anterioritat al 15 de novembre de 2017, un compte justificatiu, que inclourà:  
a) Annex II: justificació de subvencions per a la internacionalització d'empreses i entitats culturals, en què han de figurar assenyalades la totalitat de les despeses de l'activitat o activitats.  
b) Memòria de l'activitat o activitats realitzades, o de la seua participació en fires d'art, en la qual s'inclourà la denominació de l'activitat, el lloc i les dates de celebració, així com la seua descripció.  
c) Original o fotocòpia compulsada de les factures o justificants de despesa, que hauran d'anar acompanyats de les corresponents acreditacions de pagament, com ara justificants de transferència, rebuts, etc.  
d) Un exemplar del material imprés o en qualsevol altre format, en el qual haja quedat constància de l'activitat o de la participació en la fira, com ara díptics, tríptics, cartells, revistes, còpies audiovisuals, anagrames, etc.  
e) Quan les activitats es realitzen després de l'adjudicació de les subvencions, els adjudicataris hauran de fer saber de manera inequívoca que es tracta d'una acció subvencionada per la Generalitat, a través de la conselleria competent en matèria de cultura. A aquest efecte, hauran d'incorporar en tot el material imprés que es derive de les activitats subvencionades el logotip d'aquesta conselleria, que serà proporcionat per l'òrgan instructor de la present convocatòria.  
  
Díhuit. Pla de control  
El pla de control per a la comprovació material de l'efectiva realització de l'activitat, existència de la condició o compliment de la finalitat consistirà en la realització de verificacions a posteriori i de qualitat, sobre un mínim del 10 % de l'import global de les ajudes de la línia, mitjançant la selecció d'una mostra, basant-se en criteris de risc. Si es considerara necessari, també es recorrerà a verificacions sobre el terreny.  
Per a això, es tindran en compte factors com l'haver-se presentat, o no, a convocatòries d'anys anteriors de les mateixes ajudes, l'experiència en la realització del tipus d'activitats objecte de subvenció, l'obtenció d'altres ingressos de difícil avaluació o justificació, l'import de l'ajuda concedida i la claredat en els conceptes que justifiquen la inclusió de l'activitat en la convocatòria.  
  
Dènou. Termini de resolució i mitjans de notificació o publicació  
1. El termini màxim per a resoldre és de sis mesos a partir de l'endemà de la publicació de la convocatòria en el Diari Oficial de la Generalitat Valenciana. Transcorreguts el termini de sis mesos sense que s'adopte la resolució i notificació per l'òrgan competent als interessats, s'entendran desestimades les sol·licituds, sense perjuí de l'obligació expressa de resoldre de l'Administració.  
2. La resolució serà publicada en el Diari Oficial de la Generalitat Valenciana, d'acord amb el que preveu l'article 131 de la Llei 39/2015, d'1 d'octubre, del procediment administratiu comú de les administracions públiques, i l'article 18 de la Llei general de subvencions.  
  
Segons el que disposa l'article 123 i 124 de la Llei 39/2015, d'1 d'octubre, del procediment administratiu comú de les administracions públiques i articles 10, 14, 46 de la Llei 29/1998, reguladora de la jurisdicció contenciosa administrativa, contra el present acte, que posa fi a la via administrativa es podrà interposar, potestativament, un recurs de reposició o bé es podrà plantejar directament un recurs contenciós administratiu en els terminis i davant dels òrgans que s'indiquen a continuació:  
 El termini per a la interposició del recurs de reposició serà d'un mes davant del conseller/a d'Educació, Investigació, Cultura i Esport, a comptar de l'endemà de la seua publicació.  
 Per a interposar el recurs contenciós administratiu, el termini serà de dos mesos davant del Tribunal Superior de Justícia de la Comunitat Valenciana, a comptar de l'endemà de la seua publicació.  
  
València, 12 d'abril de 2017. El conseller d'Educació, Investigació, Cultura i Esport: Vicent Marzà Ibáñez.